
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 183  
                                                            din 12 decembrie 2024
privind aprobarea unor obiective de investiții și procentul din valoarea totală cu care autoritatea administrației publice locale se angajează să participe în anul 2024 la cofinanțarea cheltuielilor de investiții – dotare cu aparatură medicală – pentru Spitalul Municipal Sighișoara

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 39.077/11.12.2024 și la Consiliul Local Sighișoara cu nr. 39.082/11.12.2024, de referatul de aprobare, înregistrat cu nr. 39.076/11.12.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Ministerului Sănătății – Direcția Generală Economică nr. 2.730/18.11.2024, înregistrată la Spitalul Municipal Sighișoara cu nr. 4.238/06.12.2024;

Având în vedere adresa Direcției de Sănătate Publică a Județului Mureș nr. 15.262/06.12.2024, înregistrată la Spitalul Municipal Sighișoara cu nr. 4.244/06.12.2024 și la Municipiul Sighișoara cu nr. 38.621/09.12.2024, prin care se comunică adresa Ministerului Sănătății – Direcția Generală Economică nr. AR 19910/06.12.2024 cu privire la alocarea unor sume din bugetul de stat pe anul 2024, potrivit căreia la titlul 51 „Transferuri între unități ale administrației publice”, articolul 51.02 „Transferuri de capital”, alineatul 51.02.22 „Transferuri de la bugetul de stat către bugetele locale pentru finanțarea aparaturii medicale și echipamentelor de comunicații în urgență în sănătate”, pentru Spitalul Municipal Sighișoara s-a alocat suma de 4.548 mii lei, în vederea achiziționării a unui Mamograf digital cu tomosinteză, a unui Aparat Roentgen mobil, a unui Ecograf 4D, a două Ecografe portabile cu 3 sonde, a unui Incubator închis neonatologie și a unui Ecocardiograf portabil;

Văzând procesul - verbal nr. 13 încheiat ca urmare a ședinței Consiliului de administrație a Spitalului Municipal Sighișoara din data de 09.12.2024, cu referire la rectificarea Bugetului de venituri și cheltuieli pe anul 2024 și Actualizarea Programului anual al achizițiilor publice și dat fiind avizul favorabil cu privire la acestea;

Având în vedere prevederile art. 198 alin. (1) lit. b) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

Având în vedere prevederile art. 2 alin. (1) din Ordinul Ministrului Sănătăţii nr. 1.079/2013 privind aprobarea modelului Contractului pentru alocarea prin transfer din bugetul Ministerului Sănătăţii către autorităţile administraţiei publice locale a sumelor destinate cheltuielilor de natura investiţiilor pentru spitalele din subordinea acestora, cu modificările şi completările ulterioare;

Văzând și prevederile Legii nr. 273/2006 privind finanțele publice locale, cu modificările și completările ulterioare;
Având în vedere Raportul de specialitate cu nr. 4.291/09.12.2024 al Spitalului Municipal Sighișoara, înregistrat la Municipiul Sighișoara cu nr. 39.031/11.12.2024, prin care se propune autorităţii publice locale aprobarea unor obiective de investiții și procentul din valoarea totală cu care autoritatea administrației publice locale se angajează să participe în anul 2024 la cofinanțarea cheltuielilor de investiții – dotare cu aparatură medicală – pentru Spitalul Municipal Sighișoara;

   Având în vedere avizele favorabile ale comisiilor de buget și juridică;
În baza art. 129 alin. (2) lit. b), lit. d), lit. e), alin. (7) lit. c), alin. (9) lit. a), alin. (14), art. 139 alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    



          H O T Ă R Ă Ş T E:
Art. 1. Se aprobă obiectivele de investiții – aparatură medicală –, în valoarea totală de       5.053.000 lei, conform anexei nr. 1, care face parte integrantă din prezenta hotărâre, precum și includerea acestora în lista de investiții pe anul 2024.

Art. 2. Se aprobă participarea autorității publice locale, prin cofinanțare, cu  procentul de 10 % la investițiile – dotare cu aparatură medicală – pentru Spitalul Municipal Sighișoara, din valoarea aparaturii medicale solicitată spre finanțare Ministerului Sănătății, în sumă de 505.300 lei, conform anexei nr. 2, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Buget, Contabilitate, Salarizare – Direcția Economică din cadrul Municipiului Sighișoara, Comitetul Director al Spitalului Municipal Sighișoara și Managerul Spitalului Municipal Sighișoara.

Art. 4. Prin grija d-nei Anca Bizo, Secretarul General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștința publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

                 Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  2 ex. Compartimentul Buget, Contabilitate, Salarizare – Direcția Economică;
  1 ex. Comitetul Director al Spitalului Municipal Sighișoara;

  2 ex. Spitalul Municipal Sighișoara.
10 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 183/12.12.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


